### Resume

I forbindelse med en anlægsrevision på projekter under Teknisk udvalg er der mulighed for at fremrykke enkelte anlægsprojekter fra 2023 til 2022, svarende til 9,391mio. kr. Bevægelsen vil for Byrådet øge prioriteringsmulighederne i Budget 2023 på anlægsområdet.

### Sagsfremstilling

I lyset af det høje anlægsniveau der allerede ligger i det tekniske budget 2023, har alle forvaltninger gennemført en anlægsrevision med henblik på om muligt at skabe et frirum i 2023, således at der er et politisk forhandlingsrum til budgetforhandlingerne i efteråret 2022. En anlægsrevision fjerner ikke bevillinger og projekter, men flytter bevillinger fra 2023 fremad.

Anlægsrevisionen på projekter under Teknisk udvalg viser, at der er mulighed for at fremrykke enkelte anlægsprojekt fra 2023 til 2022 på samlet 9,391 mio. kr.

* Pulje til reparation af broer, 3,191 mio. kr.
* Ny 4-sporet bro i [adresse], 0,2 mio. kr.
* Klimaskærm fællespulje, 6,0 mio. kr.

Forvaltning anbefaler, at projekter fremrykkes som TU’s bidrag til anlægsrevisionen. Da der er tale om fremrykning af bevillinger kan justeringerne ikke indgå i det nye, fremadrettet tekniske anlægsbudgetforslag for 2023-2026. Derfor er der brug for en særskilt godkendelse i Økonomiudvalg og Byråd.

### Økonomi

![](data:image/png;base64...)

![](data:image/png;base64...)
Figur 1: sagens bevillingsmæssige konsekvenser

Opsummering af de bevillingsmæssige konsekvenser

Sagen medfører, at der fremrykkes enkelte anlægsprojekter fra 2023 til 2022 på samlet 9,391 mio. kr. samt gives anlægsbevilling på samlet 9,191 mio. kr. Forskydningen mellem årene reguleres via kassen

Høringssvar

Økonomi og Controlling har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk udvalg.

Sagen indgår i en samlet sag til Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | det godkendes at fremrykke enkelte anlægsprojekter fra 2023 til 2022, som skitseret i sagen, og |
| at | de bevillingsmæssige konsekvenser jf. bevillingsskema indgår i den samlede sag til Økonomiudvalget og byrådet. |

### Beslutning

Godkendt.